בוומור

בוומור או באומור (באנגלית: Bowmore) הוא ויסקי מסוג סינגל מאלט אשר מיוצר בסקוטלנד באי איילה אשר ידוע בארומות הויסקי המעושנים והכבולים שלו. מזקקת בוומור ממוקמת במרכז האי בעיירת בוומור. המזקקה קרויה על שם העיירה. בוומור היא אחת המזקקות הוותיקות והחוקיות הראשונות בסקוטלנד, היא הוקמה בשנת 1779 על ידי סוחר מקומי בשם דייוויד סימסון. סימסון עבר לכפר בוומור בשנת 1766 ועיסוקיו היו שונים ומגוונים. הוא היה חקלאי, סוחר, מנהל-דואר, ימאי ויותר מכל היה מומחה לויסקי. כאשר הגיע לאי איילה החליט לפתוח מזקקה בהשראת האנשים המקומיים ובהשראת דניאל קמפבל שככל הנראה היה חברו. התיעוד ההיסטורי להקמת המזקקה הראשונה החוקית באי איילה היא מזקקת בוומור אשר תועד הקמתה בשנת 1779, אך רבים נוטים להאמין כי המזקקה כבר הייתה פעילה מאז שנת 1766. כמו כן באותה תקופה ויסקי בוומור היה כבר המפורסם ביותר באי איילה וגם כן בעולם כולו. מאוחר יותר המזקקה נלקחה על ידי ג'יימס מתר ומשפחתו. מתר היה גם כן היה חקלאי ומומחה לויסקי אך בניגוד לדייוויד היה סגן קונסול עות'מאני, ברזילאי ופורטוגזי שהתגורר קודם לכן בעיר גלאזגו שבסקוטלנד. ג'יימס מתר הרחיב במידה ניכרת את שיווק המזקקה והעלה את המסחר שלה עם הזמן, עד לשנת 1887 כשמשפחתו מכרה את המזקקה לג'ון שהיה השריף של קמבלתטאון. ג'ון הפך את המזקקה באופן רשמי לחברה בשם 'מזקקת בוומור'. ב-1963 מזקקת בוומור נרכשה על ידי סטנלי פ. מוריסון. על אף שמוריסון שיפץ וחידש את המזקקה הוא שימר את רצפת הליתות. בניגוד לרב המזקקות כיום שקונות לתת מונבט מזקקת בוומור מגדלת את הלתת במזקקה עד היום, מה ששומר על מסורת של מאות שנים. כיום המזקקה שייכת לתאגיד 'מזקקות מוריסון בוומור בע"מ' שנקנה על ידי תאגיד הענק היפני 'סונטרי בע"מ'. בוומור לג'נד (Bowmore Legend) - ויסקי בעל עישון בינוני. שנת היישון של ויסקי זה אינה מצוינת, אך ככל הנראה ויסקי זה יושן בחביות עץ אלון במשך 8 שנים מכיוון שגרסת הלג'נד היא הצעירה בסדרה. בעל צבע גוף זהבי בהיר. [40% אלכוהול] בוומור סרף (Bowmore Surf) - ויסקי זה הוא כמו בוומור לג'נד אך רק מיועד לשוק האירופאי, בעל צבע גוף בהיר של שעורה. [40% אלכוהול] בוומור 12 (Bowmore 12 YO) - ויסקי בעל עישון וטעם כבול בינוני, עם קצת מליחות. כמו כן ויסקי זה יושן בחביות עץ אלון במשך 12 שנים. בעל צבע גוף חום-צהבהב. [43% אלכוהול] בוומור 12 אניגמה (Bowmore 12 YO Enigma) - ויסקי אשר יושן בחביות עץ אלון שיושן בהם קודם לכן שרי במשך 12 שנים, מה שנותן לויסקי זה מתקתקות אשר מתלווה עם העישון והטעם הכבול. בעל צבע גוף של ברונזה חזקה. [40% אלכוהול] בוומור 15 (Bowmore 15 YO) - ויסקי בעל טעם מעושן וכבול וקצת מתקתק אשר יושן בחביות עץ אלון במשך 15 שנים. בעל צבע גוף זהב בולט. [43% אלכוהול] בוומור 15 מרינר (Bowmore 15 YO Mariner) - ויסקי בעל טעם מלוח דומננטי אשר מתלווה בטעם כבול ומועשן. כמו כן ויסקי זה יושן בחביות עץ אלון במשך 15 שנים. בעל צבע גוף נחושתי חזק. [43% אלכוהול] בוומור 17 (Bowmore 17 YO) - ויסקי בעל טעם כבול ומועשן כבד במקצת אשר יושן בחביות עץ אלון במשך 17 שנים. בעל צבע גוף זהב מלא. [43% אלכוהול] בוומור 18 (Bowmore 18 YO) - ויסקי בעל טעם מועשן וכבול קליל המלווה עמו מתקתקות. ויסקי זה יושן בחביות עץ אלון במשך 18 שנים. בעל צבע גוף של עץ מהגוני בשל. בוומור 25 (Bowmore 25 YO) - ויסקי בטעם כבול ומעושן כבד. כמו כן ויסקי זה יושן בחביות עץ אלון במשך 25 שנים, בעל צבע כהה של עץ מהגוני. [43% אלכוהול] בוומור 30 (Bowmore 30 YO) - ויסקי בעל טעם כבול ומועשן כבד ורמיזות קלות לטעם וניל. כמו כן ויסקי זה יושן בחביות עץ אלון במשך 30 שנים. בעל צבע גוף חום כבד. בוומור חוזק חבית (Bowmore Cask Strength) - ויסקי בעל טעם כבול ומעושן חזק עם רמזים לקרמל. כמו כן ויסקי זה להבדיל משאר המותגים האחרים לא עבר את שלב המהילה במים לאחר היישון בחביות עץ אלון, מה שלמעשה נותן לו טעם גולמי מועשן וכבול יותר (חוזק חבית). מספר שנות היישון אינו מצוין. [56% אלכוהול] בוומור 16 שנת 1989 (Bowmore 16 YO 1989) - ויסקי בעל טעם מעושן וכבול עדין עם מתקתקות של וניל ומרציפן קל, שלא אופייני בדרך-כלל למזקקת בוומור. בנוסף לכך הוא בעל חוזק חבית, כמו כן ויסקי זה יושן בחביות עץ אלון בשנת 1989 עד שנת עד לשנת 2005 בגרסה מוגבלת. בעל צבע גוף של חיטה בהירה.[51.8% אלכוהול] בוומור 16 שנת 1990 (Bowmore 16 YO 1990) - ויסקי בעל טעם מלוח אשר מתלווה בחריפות קלילה וקצת מתקתקות. כמו כן ויסקי זה יושן בחביות עץ אלון במשך 16 שנה משנת 1990 עד שנת 2006. בעל צבע גוף של עץ טיק בהיר. בוומור 1957 (Bowmore 1957) - פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. בוומור 37 שנת 1968 (Bowmore 37 YO 1968) - ויסקי בעל עישון קל המתלווה בטעם פירותי ורמיזות לוניל. כמו כן ויסקי זה יושן בחביות עץ אלון משנת 1968 עד לשנת 2005. בעל צבע גוף של עץ מהגוני מלא. [43.4% אלכוהול] ויסקי מהאי איילה לגבולין ארדבג לפרויג מדיה וקבצים בנושא בוומור בוויקישיתוף אתר האינטרנט הרשמי של בוומור בקבוק - באומור: אגדה של וויסקי גיא גיסר‏, המאלטים של איילה, באתר וואלה, 7 באפריל 2005 אתר לאספנים המפרט על מותגי בוומור השונים